| **Når jeg mener …** | **da sier jeg …** |
| --- | --- |
| her: forsiktighet, aktsomhet |  |
| en stor variasjon |  |
| her: å være til fare for noe eller noen andre |  |
| paring av individer som er i slekt med hverandre |  |
| å fornye |  |
| et område der dyr, mennesker eller planter lever |  |
| fugler som flyr til varmere steder i verden om vinteren |  |
| som har dødd ut eller forsvunnet fra et område |  |
| å gjøre uren |  |
| å få noe til å passe sammen med noe annet |  |
| læren om levende organismer |  |
| et fjell-område som ligger over tre-grensen |  |
| et avgrenset område med alle de organismene som finnes der |  |
| en varierende, skiftende form som noe fremtrer i |  |
| dyr som etter fødsel får melk fra moren sin |  |
| i motsetning til |  |

Dyrenes verste fiende

Løsning Klar Tale nr. 23 / 2025

Spørsmål og svar:

1. Hvor mange færre dyr har vi i verden i dag enn vi hadde på 1980-tallet?

**Svar:** I dag har vi 73 prosent færre dyr enn på 1980-tallet.

2. Kan du nevne eksempler på et økosystem?

**Svar:** Flere ting regnes som et økosystem. Det kan være en skog eller et hav, men også hele jordkloden.

3. Hvor mange arter av dyr, sopp, planter og insekter lever i Norge?

**Svar:** 48 891 arter av dyr, sopp, planter og insekter lever i Norge.

4. Hvilke arter i arktiske områder vil få problemer, ifølge Dag Olav Hessen?

**Svar:** Arter som vil få problemer, er vill-rein, fjell-rev og lemen.

5. Hva skjer i Norge når havet blir varmere, ifølge Hessen?

**Svar:** Varmere hav betyr flere nye arter. De nye artene kan true artene som allerede er her. Arter som er vant til et kaldere klima, må flytte enda lenger mot nord.

6. Hvilket dyr regnes som Norges mest truede pattedyr?

**Svar:** Fjell-reven regnes som Norges mest truede pattedyr.

7. Hvorfor må mennesker ta hensyn til økosystemer?

**Svar:** Mennesker må ta hensyn til økosystemer fordi endringer kan påvirke alle artene i et økosystem.

8. Hvor bor de to siste nordlige stumpneshornene i verden?

**Svar:** De to siste stumpneshornene bor i Kenya.

**Oppgave: Sett ordene på rett sted i teksten - fasit**

Hvorfor er fjellreven truet?

Fjellrev er et lite **rovdyr**. Den er mindre enn rødreven, veier rundt 3 til 4 kilo og er 50 til 60 centimeter **lang**. Fjellreven lever i fjellene nord på jordkloden. Pelsen til fjellreven er helt hvit om vinteren. Om sommeren er pelsen hvit og brun.

Det var **mye** fjellrev i Norge fram til rundt år 1900. Da ble det populært å jakte på den. Jegere kunne tjene mye **penger** på å selge pelsen. Derfor ble det etter hvert mye mindre fjellrev.

Fjellreven ble **fredet** i 1930. Da ble det forbudt å jakte på fjellrev. Likevel har det ikke blitt flere fjellrever. Dette prøver Norge å **endre** på.

Når det er lite lemen, har fjellreven for lite **mat**. Derfor blir det satt ut mat i områder der fjellreven lever. I Norge er det også oppdrett av fjellrev. Unge dyr settes ut i områder der fjellreven lever. Dette har **hjulpet** noen steder.

Rødrev er også en **trussel** mot fjellreven. Varmere klima har ført til at rødrev har flyttet inn i områder der fjellreven lever. Rødreven jakter på valpene til fjellreven og **konkurrerer** om maten. Derfor er det lov å jakte på rødrev i noen områder.

*Kilder: Lille norske leksikon*